पान खा रहे थे जैकी श्रॉफ तभी हुआ कुछ ऐसा, गाने लगे- पान खाए सैंया हमार...  
अपने बिंदास अंदाज के लिए मशहूर हैं जैकी श्रॉफ
जैकी श्रॉफ ने साहिर लुधियानवी को किया याद 
जैकी श्रॉफ ने ट्वीट कर साहिर लुधियानवी को किया याद
खाना खाने के बाद पान खा रहा था तोह साहिर साब की याद आ गइ.
पान खाये सैया हमार...
साहिर साब को हमेशा दिल से बहोत बहोत प्यार..
बहोत कुछ छोड गये है हमारे लिये.
Remembering #SahirLudhianvi on his birth anniversary.
 
दिग्गज एक्टर जैकी श्रॉफ (Jackie Shroff) ने अपने खास अंदाज में साहिर लुधियानवी (Sahir Ludhianvi) को याद किया. बता दें कि साहिर लुधियानवी प्रसिद्ध शायर तथा गीतकार थे. उनका का जन्म 8 मार्च 1921 को लुधियाना में हुआ था. उनका देहांत 25 अक्टूबर 1980 को मुंबई में हुआ था. साहिर लुधियानवी का असली नाम अब्दुल हयी साहिर था. साहिर लुधियानवी (Sahir Ludhianvi) की शिक्षा लुधियाना के खालसा हाई स्कूल में हुई थी. 
 
A post shared by Sony Entertainment Television (@sonytvofficial) on Mar 6, 2019 at 9:22am PST
 
सन् 1939 में जब साहिर लुधियानवी (Sahir Ludhianvi) सरकारी  कॉलेज के विद्यार्थी थे. अमृता प्रीतम से उनका प्रेम हुआ जो कि असफल रहा. कॉलेज़ के दिनों में वे अपने शेरों के लिए मशहूर हो गए थे और अमृता इनकी प्रशंसक बनी. लेकिन अमृता के घरवालों को ये रास नहीं आया क्योंकि एक तो साहिर मुस्लिम थे और दूसरे गरीब. बाद में अमृता के पिता के कहने पर उन्हें कॉलेज से निकाल दिया गया. जीविका चलाने के लिये उन्होंने तरह-तरह की छोटी-मोटी नौकरियां कीं.
साहिर लुधियानवी (Sahir Ludhianvi) सन् 1943 में लाहौर आ गये और उसी वर्ष उन्होंने अपनी पहली कविता संग्रह तल्खियां छपवाईं. 'तल्खियां' के प्रकाशन के बाद से ही उन्हें ख्याति प्राप्त होने लग गई. सन् 1945 में वे प्रसिद्ध उर्दू पत्र अदब-ए-लतीफ और शाहकार (लाहौर) के सम्पादक बने. बाद में वे द्वैमासिक पत्रिका सवेरा के भी सम्पादक बने और इस पत्रिका में उनकी किसी रचना को सरकार के विरुद्ध समझे जाने के कारण पाकिस्तान सरकार ने उनके खिलाफ वारण्ट जारी कर दिया.